
Gan ddefnyddio Fframwaith Entrecomp, gwerthuswch yn feirniadol eich creadigrwydd a'ch menter eich hun ac ystyried sut y gallech chi ddatblygu sgiliau creadigol a mentrus dysgwyr cynradd trwy'ch addysgeg eich hun. 
Mae’r aseiniad hwn yn gofyn i ni werthuso ein creadigrwydd a menter fel unigolion yn feirniadol. O ganlyniad, mae angen ystyried wrth ddatblygu’r sgiliau penodol yma sut allwn ddatblygu creadigrwydd a menter y disgyblion yn y dosbarth. Yn ogystal, ystyrir beth yn union yw creadigrwydd a menter a sut mae’r system addysg yn ymdrin â chreadigrwydd o fewn y cwricwlwm presennol.
Hefyd, ystyrir sut yn union y gellir mesur neu asesu creadigrwydd a’r fethodoleg sy’n gysylltiedig â’r agweddau yma.

Ystyria’r wefan, ‘The creative workshop’ (Dim dyddiad) fod y rhai sy'n gallu ysgrifennu stori dda neu dynnu lluniau hardd yw'r rhai arbennig sy'n greadigol. Ond, dengys ymchwil fod pawb yn greadigol. Mewn gwirionedd, creadigrwydd yw un o'r nodweddion pwysicaf dynoliaeth. Dyma un o'r prif nodweddion sy'n ein gwneud yn llwyddiannus fel unigolion ac fel rhywogaeth.  
“A creative idea will be defined simply as one that is both novel and useful (or influential) in a particular social setting.” (Flaherty, 2004, dyfynwyd yn the creative workshop, dim dyddiad)
Ystyrir creadigrwydd, fel arfer, fel rhywbeth sy’n ymwneud gyda’r meysydd creadigol, megis ysgrifennu ffuglen, celf neu theatr. Er hyn, amlyga Flaherty (2004), Niwrolegydd Americanaidd, fod creadigrwydd yr un mor berthnasol i fusnes, technoleg gwybodaeth, gwyddoniaeth a mathemateg ag yw i’r meysydd traddodiadol. Erbyn hyn, caiff creadigrwydd ei nodi fel un o’r sgiliau hanfodol yr unfed ganrif ar hugain. Mae cyflogwyr heddiw yn chwilio am ymgeiswyr sy’n gallu meddwl tu hwnt i’r arferol er mwyn datrys problemau’n effeithiol yn y gweithle. Noda OCED, (2008, t.9) sef Sefydliad Cydweithredu a Datblygiad Economaidd (Organization for Economic Cooperation and Development) ein bod ar hyn o bryd yn paratoi myfyrwyr ar gyfer swyddi a thechnolegau nad ydynt eto’n bodoli er mwyn eu galluogi i ddatrys problemau nad ydym yn gwybod hyd yn oed y broblem eto. Pwysleisia Donaldson (2015) bwysigrwydd datblygu sgiliau creadigol disgyblion gan nodi fod creadigrywdd yn un o argymhellion cwricwlwm Cymru. Mae angen i blant fod “yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015, t.113) 
Nid yw creadigrwydd bellach yn cael ei ystyried yn unig fel yr hyn y mae artistiaid a cherddorion yn ei brosesu. Mae'n sgil hanfodol i weithwyr proffesiynol ym mhob maes. Mewn ymchwiliad gan Adobe, a arolygodd weithwyr proffesiynol a addysgwyd mewn coleg, daethant i'r casgliad y dylai meddwl creadigol gael blaenoriaeth uwch yn y cwricwlwm addysgu a datblygiad proffesiynol athrawon. Er hyn, dadleua NESTA (Dim Dyddiad) (Gwaddol Cenedlaethol ar gyfer Gwyddoniaeth a Thechnoleg) sef mudiad sy’n cefnogi syniadau newydd sy’n mynd i'r afael â heriau mawr ein hamser, o bwysau poblogaeth sy'n heneiddio i ehangu gwasanaethau cyhoeddus a marchnadoedd sy'n newid yn gyflym, fod creadigrwydd yn rhan annatod o waith modern. Mae hyn yn wir nid yn unig ar gyfer arch-strategwyr neu brif weithredwyr, ond i bob un ohonom.
Pwysleisia'r mwyafrif bwysigrwydd creadigrwydd fel sgil allweddol i’r dyfodol. Ond beth yn union yw creadigrwydd?
Yn ôl y wefan ‘Creativity at work’ (2014) creadigrwydd yw'r weithred o droi syniadau newydd a dychmygus yn realiti. Nodweddir creadigrwydd gan y gallu i ganfod y byd mewn ffyrdd newydd, i ddod o hyd i batrymau cudd, i greu cysylltiadau rhwng ffenomenau nad yw'n gysylltiedig â nhw, ac i greu atebion. Mae creadigrwydd yn cynnwys dau broses: meddwl a chynhyrchu.
Diffinia Malaguzzi (1993) fod creadigrwydd yn deillio o brofiadau lluosog, ynghyd â datblygiad adnoddau personol, sy'n cynnwys ymdeimlad o ryddid i fentro y tu hwnt i'r adnabyddus. Ymchwiliodd yr ymchwilwyr Siyuan Liu ac Allen Braun i'r pwnc hwn trwy olrhain gweithgarwch ymennydd ‘Freestyle rappers’, sef cerddorion sydd ar allu i fyrfyfyrio ar y pryd. Darganfyddwyd fod rhannau o'r ymennydd a ddefnyddir mewn meddwl busnes, fel arfer, yn cael eu diffodd yn llwyr wrth feddwl yn greadigol, tra bod rhannau eraill o'r meddwl na ddefnyddir bob dydd yn actif. Dangosa y cortecs cyndalcennol canolig (medial prefrontal cortex) fwy o weithgarwch yn ystod byrfyfyrio a gweithgarwch is yn y cortecs cyndalcennol ‘dorsolateral’. “What we see is a relaxation of ‘executive functions’ to allow more natural de-focused attention and uncensored processes to occur that might be the hallmark of creativity,” (Braun, 2012, dyfynwyd yn Nature.com, 2018) Ymhelaethodd fod y llenyddiaeth yn ddadleuol ynglŷn ar fater oherwydd dengys rhai astudiaethau fod y cortecs cyndalcennol (dorsolateral) yn weithredol mewn ymddygiad creadigol. Mae'n awgrymu y gallai'r anghysondeb fod yn rhaid i'r tasgau a ddewisir i gynrychioli creadigrwydd. Mewn astudiaethau a ganfu gweithgareddau (ynglŷn), megis y rhai y mae angen dwyn i gof, efallai y gellir cwestiynu’r lefel o greadigrwydd. Er hyn, beth yn union sy’n gwneud rhywbeth yn greadigol a sut allwn ei fesur?

Beth yw’r gwahaniaeth rhwng creadigrwydd a menter? Amlyga Addysg Yr Alban (2018) fod menter mewn addysg yn ymwneud â chymryd agwedd fentrus tuag at addysgu a dysgu. Mae menter yn annog pob person ifanc i ddysgu a datblygu mewn ffordd sy'n cwrdd â'u hanghenion ac yn datblygu sgiliau ar gyfer dysgu, sgiliau bywyd a sgiliau ar gyfer gwaith.

Mae addysg menter yn canolbwyntio ar helpu myfyrwyr i ddatblygu sgiliau entrepreneuraidd i'w paratoi ar gyfer bywyd y tu hwnt i'r ysgol, gyda phwyslais arbennig ar allu ariannol, gallu menter, a dealltwriaeth economaidd a busnes. Mae dysgu yn canolbwyntio ar sgiliau a ystyrir yn hanfodol ar gyfer gweithle'r dyfodol, yn ogystal â'r rhai sydd eu hangen i ddechrau busnes. Mae'r cyfraniad y mae menter mewn addysg yn ei wneud i dwf personol plant a phobl ifanc yn gallu gwella eu cyfleoedd a'u dewisiadau mewn bywyd. Mae’n gallu helpu pobl i ddod yn ddysgwyr llwyddiannus, unigolion hyderus, dinasyddion cyfrifol a chyfranwyr effeithiol i'r gymdeithas ac yn y gwaith, gyda dealltwriaeth glir o'u rolau yn y byd.
Pwysleisia Edsys (2017) fod gan amgylchedd dosbarth effeithiol elfennau o greadigrwydd sy'n gwneud y gwersi yn fwy diddorol a rhyngweithiol. Mae'r cymysgedd cywir o greadigrwydd ynghyd â'r cwricwlwm yn helpu myfyrwyr i fod yn arloesol ac yn eu hannog i ddysgu pethau newydd. Gall myfyrwyr dyfu i fod yn gyfathrebwyr da yn ogystal â gwella eu medrau emosiynol a chymdeithasol. Gall ystafelloedd dosbarth creadigol drawsnewid y modd y mae myfyrwyr yn caffael addysg a sut maen nhw'n eu cymhwyso yn eu bywyd go iawn. Mewn gwirionedd, mae mynegiant creadigol yn chwarae rhan allweddol mewn datblygiad emosiynol myfyriwr.

Nid oes unrhyw amheuaeth fod creadigrwydd a menter yn sgiliau allweddol ar gyfer y byd gwaith y dylem eu datblygu. Gellir cwestiynu a yw’r system addysg bresennol o fudd i sgiliau creadigol neu fenter. Pwysleisia Robinson (2006) y ffaith fod ein system addysg bresennol yn addysgu plant allan o greadigrwydd yn hytrach na magu’r sgiliau sydd ganddynt yn barod. Ymhelaethodd fod y rheswm am hyn yw bod ein system addysg bresennol yn canolbwyntio ar gyflawniad academaidd. Canolbwyntir ar y pynciau mwyaf defnyddiol ar gyfer y gweithle. Er hyn, mae’n sgiliau sydd angen i ddisgyblion i fagu erbyn hyn wedi newid ac mae yna bwyslais ar fenter a chreadigrwydd. Mae hyn yn peri trafferth i ysgolion oherwydd sut yn union maent yn asesu menter a chreadigrwydd, er mwyn gallu ystyried y camau i sicrhau datblygiad y disgyblion.
Amlyga Lucas, Claxton a Spencer (2013) fod creadigrwydd yn cael ei dderbyn yn eang fel cyrchnod pwysig yn yr ysgol. Eto, mae yna lawer o wahanol farn am yr hyn ydyw, y ffordd orau y gellir ei drin mewn pobl ifanc ac a ddylid ei asesu neu sut y dylid ei asesu. 

Ym 1968, cynhaliodd George Land astudiaeth ymchwil i brofi creadigrwydd 1,600 o blant oedran tair i bump oed a gofrestrwyd mewn rhaglen ‘Head Start’. Ddefnyddiodd NASA y profion yma nes ymlaen i ddewis peirianwyr a gwyddonwyr arloesol. Profwyd yr un plant o dan 10 oed, ac unwaith eto'n 15 mlwydd oed yn dilyn llwyddiant y prawf y tro cyntaf. Dengys ystadegau’r profion yma fod plant wrth aeddfedu yn dysgu agweddau anghreadigol (Non-creative).
Sgoriwyd disgyblion o dan bump oed 98% ac yna disgynnodd y sgôr i 30% i blant 10 oed. Dywed Picasso (Dim dyddiad) fod pob plentyn yn cael ei eni yn artist a’r broblem yw parhau i fod yn artist wrth dyfu i fyny. 
Yn ôl Gautam (2012) caiff creadigrwydd, fel arfer, ei wahanu i feddwl dargyfeiriol a meddwl cydgyfeiriol; er hyn, mae'r un prosesau'n ymwneud â'r ddau. Mae meddwl dargyfeiriol yn cael ei fesur gan ddefnyddio prawf meddwl creadigol Torrance ‘Torrance test of creative thinking ‘(TTCT). Mae TTCT yn ymwneud a rhannau llafar a ffigurol. Gall meddwl dargyfeiriol gael ei fesur hefyd gan dasgau defnyddiau eiledol Guilford, sef ‘Guilford Alternate Material test’ lle mae'n rhaid ystyried cymaint o ddefnyddiau ag sy’n bosib ar gyfer eitem gartref cyffredin (megis bricsen).
Mae sefydlogrwydd swyddogaethol (functional fixedness) yn rhagfarn wybyddol sy'n cyfyngu person i ddefnyddio gwrthrych yn unig yn y ffordd y caiff ei ddefnyddio'n draddodiadol. Dechreuodd y cysyniad o sefydlogrwydd swyddogaethol mewn seicoleg Gestalt, symudiad mewn seicoleg sy'n pwysleisio prosesu cyfannol. Diffiniodd Karl Duncker (dim dyddiad) sefydlogrwydd swyddogaethol fel “bloc” meddwl yn erbyn defnyddio gwrthrych mewn ffordd newydd sydd ei angen i ddatrys problem. Mae'r "bloc" hwn yn cyfyngu ar allu unigolyn i ddefnyddio cydrannau a roddir iddynt i gwblhau tasg, gan na allant symud heibio i ddiben gwreiddiol.Y meini prawf mwyaf cyffredin yw: Hyblygrwydd, Gwreiddioldeb, Rhuglder a manylder. Caiff Hyblygrwydd ei fesur yn ôl nifer y categorïau gwahanol o syniadau a gynhyrchir. Caiff gwreiddioldeb ei fesur trwy ystyried pa mor ystadegol wahanol yw’r syniadau a gynhyrchwyd wrth gymharu a grŵp cymharu (comparison group). Caiff rhuglder ei fesur gan y nifer o syniadau a gynhyrchir. Caiff manylder ei fesur trwy fanylder sy'n gysylltiedig â'r syniad. Mae manlyder yn canolbwyntio ar bob un ateb neu syniad a sut y gellir datblygu’r syniad yna ymhellach.

Asesir meddwl dargyfeiriol gan brofion megis prawf cymdeithasiad anghysbell, sef ‘remote associations’ neu problemau mewn welediad sef ‘insight problems’. Mae'r problemau hyn yn cael eu datrys wrth gymhwyso un o'r dulliau isod trwy wneud cysylltiad unigryw rhwng rhannau o'r broblem. Dadleua Gautam (2012) fod hyn yn debyg i hyblygrywdd neu pa mor hylifol sef ‘fluid’ mae y sgema categoreiddio er mwyn galluogi meddwl tu hwnt i’r arferol a pheidio cyfyngu i gategoriau neu nodweddion arferol. 
Gellir asesu meddwl dargyfeiriol gan gymryd ymagwedd newydd, ac nid y dull nodweddiadol, i ddatrys problemau. Eto, dadleua Gautam (2012) fod hyn eto’n debyg i wreiddioldeb. 
Yn drydedd, gellir asesu meddwl dargyfeiriol trwy ystyried problem o wahanol safbwynt “To me, this looks like how quickly you can adopt multiple perspectives – the speed with which you can take alternate perspectives and is similar to fluency.” (Gautam, 2012) Gwrthwyneba Baker a Wright (2017) trwy ddweud mai plentyn sy'n cael ei ystyried fel meddylwr dargyfeiriol yn fwy creadigol, dychmygus, elastig, penagored ac yn rhydd i feddwl. Yn hytrach na dod o hyd i un ateb, mae'n well gan feddylwyr dargyfeiriol gynnig ystod o wahanol atebion lle gall pob un ateb fod yn ddilys.

Cyniga’r Comisiwn Ewropeaidd Agenda Sgiliau Newydd ar gyfer Ewrop yn 2016. Bwriad yr agenda yw cryfhau cyfalaf dynol, cyflogadwyedd a chystadleurwydd er mwyn mynd i’r afael â’r her sgiliau y mae Ewrop yn eu hwynebu ar hyn o bryd.
Dylai pawb gael y set allweddol o gymwyseddau sydd eu hangen ar gyfer datblygiad personol, cynhwysiad cymdeithasol, dinasyddiaeth weithgar a chyflogaeth. Yn ogystal a hyn, nodwyd fod rhaid wrth lythrennedd, rhifedd, gwyddoniaeth ac ieithoedd tramor, cymhwysedd digidol, cymhwysedd rhyng-gyngor, meddwl beirniadol, datrys problemau neu ddysgu i ddysgu o fewn y ‘set sgiliau’. Cafodd yr EntreComp ei gynllunio gan Dr Andy Penaluna sy’n ffurfio 3 maes cymhwysedd a 15 cymhwysedd. 

Yn ôl Bacigalupo, Punie, a Brande (2016) gellir defnyddio’r EntreComp fel cyfeiriad ar gyfer dylunio cwricwla yn y sector addysg a hyfforddiant ffurfiol. Yn ogystal, gellir ei ddefnyddio ar gyfer gweithgareddau a rhaglenni mewn cyd-destunau dysgu nad ydynt yn rhai ffurfiol. Y bwriad yw sefydlu ‘pont’ rhwng byd addysg a gwaith. Mae'r fframwaith EntreComp yn ganlyniad i fethodoleg ymchwil gadarn, lle ymgynghorwyd â grŵp o arbenigwyr a heterogenaidd ar wahanol gamau i dderbyn adborth a chyrraedd consensws yn raddol o gwmpas cynnig dilys. Y gwir amdani yw nodi nad yw'r fframwaith wedi ei addasu eto, na'i phrofi mewn lleoliadau go iawn. Cam dilynol fydd rhoi cynnig ar y Fframwaith EntreComp yn ymarferol, trwy ei weithredu a'i werthuso mewn cyd-destun penodol ac, yn y pen draw, os yw'n angenrheidiol, i'w diwygio a'i mireinio yn ôl adborth ymarferwyr a defnyddwyr terfynol.
Wrth ystyried fy nghreadigrwydd a menter, gallaf asesu yn union wahanol agweddau neu elfennau trwy ddefnyddio’r fframwaith EntreComp. Byddaf yn asesu lefel fy hyfedredd fel sylfaen o fewn Cymhwysedd creadigrwydd -datblygu syniadau creadigol a phwrpasol sef y gallu i archwilio ffyrdd newydd o ddefnyddio adnoddau presennol.
 “Area - Ideas and opportunities                                                                                             Competence – Creativity                                                                                                         Hint - Develop creative and purposeful ideas.                                                              Descriptor - Develop several ideas and opportunities to create value, including better solutions to existing and new challenges. Explore and experiment with innovative approaches. Combine knowledge and resources to achieve valuable effects.                                                                                     Thread – Be curious and open.                                                                                                Level 2 - I can explore new ways to make use of existing resources.”                       (EntroComp 2016, t.24)
Er mwyn fy ngalluogi fy natblygiad o fewn cymhwysedd creadigrwydd i ddatblygu o lefel 2 i 3 mae angen i mi arbrofi gyda'm sgiliau a chymwyseddau mewn sefyllfaoedd sy'n newydd i mi. Dangosodd Land fod plant yn colli'r gallu i fod yn greadigol wrth aeddfedu. Felly, rhaid i mi edrych o’r newydd ar fy ngallu personol i ddefnyddio creadigrwydd. Rhaid ail ddarganfod ein creadigrwydd er mwyn fy ngalluogi i ddatblygu creadigrwydd y disgyblion o fewn fy nosbarth. Mae'r cwricwlwm yn tueddu i fod yn rhagnodol ac yn amlinellu yn union y wybodaeth sydd i’w ddysgu. Mae hyn yn cyfyngu ar greadigrwydd yr athro a’r disgyblion. 	O ganlyniad i’r pwylltreisio yma rhaid i berson fyfyrio ar y ffordd bersonol o ddatrys problemau cyn ceisio annog datblygiad plant rhag ofn styntio eu datblygiad. Rhaid annog chwilfrydedd plentyn a’u gallu i gwestiynu heb gymryd yn ganiataol y wybodaeth mae eraill wedi eu rhoi iddynt. Mae pwysau arholiadau neu brofion yn cael effaith ac mae amser yn cyfyngu ar y cyfleodd i ymaflyd â chreadigrwydd. Wrth gwrs, mae pobl ifanc o hyd yn gallu archwilio ffyrdd newydd o ddefnyddio adnoddau er mwyn cael yr hyn mae angen arnynt. 
Mae angen i bawb fod yn barod i gymryd risg nawr ag yn y man. Rhaid dangos chwilfrydedd er mwyn ehangu dealltwriaeth. Yn ogystal ag annog y rhinweddau yma yn ein disgyblion rhaid bod yn ymwybodol o’r ffordd rydym yn bwrw at i ddatrys problemau. Yn ôl ‘verywellmind’ (2018) y ffordd orau y gellir annog fy nghreadigrwydd personol yw trwy wobrwyo chwilfrydedd a bod yn agored mewn meddwl, er mwyn fy ngalluogi i ddatblygu chwilfrydedd y disgyblion o fewn yr ystafell ddosbarth.
Ymhelaethwyd yn aml gan nifer o bobl fod ystod o ffactorau gwahanol a all atal datblygiad creadigrwydd. Un ohonynt yw'r ymdeimlad bod chwilfrydedd yn cael ei cuchiogi. Er bod gwobrwyo'ch hun yn bwysig, mae hefyd yn bwysig datblygu cymhelliant cynhenid. Weithiau, gwir wobr creadigrwydd yw'r broses ei hun, nid y cynnyrch. Er na fydd ymdrechion o hyd yn arwain at lwyddiant bob tro, bydd yn dal i roi hwb i'r talentau creadigol a'r sgiliau adeiladu a fydd yn gwasanaethu'n dda i’r dyfodol.
Y gywir yw bod angen ystyried cyfyngiadau sy’n gysylltiedig ar faes sy’n effeithio datblygiad creadigrwydd disgyblion o fewn yr ystafell ddosbarth. Gall dylanwad rhieni, eu disgwyliadau o addysg yn gallu gwrthdaro â barn yr ysgol. Mae’r ffordd o ddysgu ac addysgu yn newid â disgwyliadau Llywodraeth o beth y dylir dysgu yn newid trwy’r amser. Mae’r system addysg wedi newid ers i’r rheini ‘r disgyblion fod yn ddisgyblion eu hun. Mae hyn yn gysylltiedig â phedagogaeth, sef mae'r dysgwr yn bersonoliaeth ddibynnol. Mae'r athro neu athrawes yn penderfynu beth, sut a phryd y dysgir unrhyw beth. Y rheswm dros ddysgu yw symud ymlaen i'r cam nesaf. Daw cymhelliant o ffynonellau allanol fel arfer rhieni, athrawon ac ymdeimlad o gystadleuaeth. Rôl yr athro yw dylunio'r broses ddysgu, defnyddio deunyddiau a chymryd yn ganiataol taw’r athro neu athrawes sy’n gwybod orau. Yn hytrach mae agweddau o’r system addysg bresennol yn ymwneud a heutagogaeth, mae dysgwyr yn rhyngddibynnol. Maent yn nodi'r potensial i ddysgu o brofiadau newydd fel mater o gwrs. Gallant reoli eu dysgu eu hunain. Nid yw dysgu o reidrwydd yn seiliedig ar angen ond ar adnabod y potensial i ddysgu mewn sefyllfaoedd newydd. Maent yn hunan-effeithiol, gan wybod sut i ddysgu, creadigrwydd, y gallu i ddefnyddio'r rhinweddau hyn mewn nofel yn ogystal â sefyllfaoedd cyfarwydd a gweithio gydag eraill. Rôl yr athro yw datblygu gallu'r dysgwr i wybod sut i ddysgu, yn greadigol gyda lefel uchel o hunan-effeithiolrwydd a all weithio'n dda gydag eraill.  Er mwyn sicrhau datblygiad yma mae angen cefnogaeth gan y pennaeth ar uwch dîm rheoli er mwyn sicrhau fod gan rheini ddealltwriaeth o ddibenion y newid sydd i addysg. Heb y gefnogaeth yma mae athrawon ofn gwneud unrhyw beth yn wahanol i’r norm oherwydd effeithiau atebolrwydd sy’n gysylltiedig.

Pwysleisia Treffinger, et al. (2002) fod yna lawer o ddiffiniadau o greadigrwydd, ac ni dderbynnir unrhyw un ohonynt yn gyfan. Er y gall gwahanol theoriwyr, ymchwilwyr, neu addysgwyr ddefnyddio'r term creadigrwydd, efallai y byddant yn cyfeirio at ddeunyddiau gwahanol iawn. Bydd y diffiniad a fabwysiadir yn pennu'r ffactorau neu'r nodweddion yr ystyriwch eu bod yn hanfodol i ddeall a chanfod tystiolaeth am greadigrwydd mewn unigolyn. Mae’n holl bwysig fod athrawon yn datblygu eu medrau creadigol er mwyn galluogi datblygiad y disgyblion. 

“Bydd yn bwysig bod athrawon yn gallu helpu plant a phobl ifanc i greu cysylltiadau ar draws eu dysgu, drwy gyfuno gwahanol agweddau er mwyn trafod materion pwysig sy’n ymwneud, er enghraifft, â dinasyddiaeth, menter, medrusrwydd ariannol a chynaliadwyedd.” (Donaldson, 2015, t.39)

Pwysleisia Einstein (Dim dyddiad) y ffaith mae'n gelfyddyd fawr yr athro yw deffro llawenydd disgyblion o fewn mynegiant creadigol a gwybodaeth. Mae’n bwysig nodi'r cyfangiadau sy’n gysylltiedig â’r maes ar hyn o bryd a phwyso a mesur yr hun sydd wir o fudd i’r disgyblion er mwyn sicrhau eu bod yn barod i fod yn gyfrannwr pwysig yn y gymuned er lles y dyfodol. Pwysleisia Einstein (Dim Dyddiad) fod dychymyg a chreadigrwydd yn bwysicach na gwybodaeth. Mae gwybodaeth yn gyfyngedig ond mae dychymyg yn amgylchynu'r byd. Mae'r dyfyniad hwn yn llwyr gipio pŵer dychymyg a chreadigrwydd, a chyfyngiadau gwybodaeth. Mewn sawl ffordd, mae gwybodaeth yn hawdd ei gaffael; ond mae dychymyg yn cymryd dewrder a dyfalbarhad. Mae angen i nawr newid y ffordd rydym yn meddwl am greadigrwydd a datblygu creadigrywdd y disgyblion yn hytrach na addysgu creadigrwydd allan o’r disgyblion o fewn ein hystafell dosbarth. Mae’n debyg fod pymtheg mlynedd o addysg ffurfiol wedi fy nghyflyru innau i feddwl mewn ffordd arbennig. Nid creu oedd y bwriad ond chwydu yn ôl gwybodaeth a rhoddwyd yn y dosbarth. Y broblem yw bod angen cyfuniad o feddwl dargyfeiriol a chyfeiriol i alluogi ni i feddwl tu hwnt i’r arferol er mwyn asesu’r broblem ac ystyried y ffordd orau i ddatrys y problemau mae bywyd yn gosod o’n flaenau er lles disgyblion y dyfodol.

